open-index/open-wikipedia-markdown huggingface dataset:
Winnie Nwagi

**Winnifred Nakanwagi** (yazaalibwa nga 20.06.1989), amanyiddwa ennyo nga **Winnie Nwagi**, muyimbi era muwandiisi wa nnyimba mu Uganda .  Mu kiseera kino ali mu mikono gya Swangz Avenue, kkampuni y'abayimbi esangibwa mu Uganda . 

## Obulamu bwe mukusooka
Yazaalibwa Namasuba, mukibuga ky’ebyobusuubuzi mu bukiikakkono bwa Kampala era yakuzibwa kitaawe ali obwannamunigina. Weyali mu myaka gyekitiini, kitaawe yamugoba era naye naava mu ssomero.

Yatandika okuyimba ku ssomero  era nagenda mu maaso ng'akikola, yalwana okukwata ennyimba mu situdiyo nnyingi. Oluvannyuma lw'okuvuganya mu pulogulaamu y'ebitone ku ttivvi, yafuna okusikirizibwa kwa  pulodyusa w'ennyimba Benon Mugumbya, eyawa endagaano ne Swangz Avenue . 

Ennyimba za Winnie Nwagi ezimanyiddwa mulimu *firedancer*, *musawo*, *bunsonsomola* ne *embeera*, ezaafulumizibwa mu 2014.

Alina omwana omu, omuwala.

## Omulimu gw’okuyimba
Winnifred Nakanwagi yatandika okuyimba ng'ali mu pulayimale nga akulembera ennyimba, omuzinyi wa mazina g'ebyobuwangwa n'abazanya katemba mu kukuba Engalabi. Olw’obutaba namulimu ng’amaze okusoma siniya, yasalawo okugenda mu situdiyo ez’enjawulo okuzuukiza ekitone kye eky’okuyimba.

Yeegatta ku situdiyo za Monster nga ezokwesigamako era wano we yafunira omukisa gwokwegatta ku Coca Cola Rated Next Talent Search gye yavaayo ng'omuddusi owookubiri kyeyava asikiriza Benon Mugumbya oluvannyuma n'amugatta ku Swangz Avenue *nga 13th October 2014* .

Yafulumya oluyimba lwe olwasooka lwe yatuuma ‘Embela’ mu 2016 era mu mwaka gwe gumu, n’afulumya oluyimba lwe olw’amaanyi lwe yatuuma ‘musawo’. 

Yayimba ne Afrigo Band butereevu ku Guvnor okwatuumibwa "Friday Night Live" mu April 2016. 

Akyali wansi w'ekitongole kya Swangz Avenue.

## Discography Omuziki

### c Alubaamu
Ebisinga obulungi ku Winnie Nwagi 

Ebisinga obulungi ku Winnie Nwagi (Deluxe Edition) 

### Abatali bafumbo
1. Kano koze 2. Obulogo

3. Eky’okunaaba 4. Olukoba

5. Ndaga 6. Olikirabo

7. Gwobimala 8. Busonsomola

9. Munange 10. Matala

11. Tewali mukisa Ft Rave

12. Yitayo 13. Amaaso

14. Bwogana ne Recho Rey

15. Sasi ku Nyama

16. Jangu 17. Mukwano Gwo Remix ft Zulanda

18. Kibulamu 19. Aabantu Banyiivu

20. Musawo 21. Sili Taaba (Nze ndi ambition) ft Mun G

22. Sayansi 23. Katono katono

24. Gwenonya 25. Embeera

26. Kyowulira 27. Googo ft Kalifa Aganaga

28. Amaaso Urban Remix

29. Buli kimu 30. Kwata Essimu ft Freeboy

31. Omukisa gumu 32. Omuzinyi w’omuliro ft Slim Prince

## Engule n'okusiimibwa

* Ba Artists abakoze obulungi mu Uganda Entertainment Awards 2016
* Oluyimba olusinga mu mwaka mu Uganda Entertainment Awards 2016 - *Musawo*
* vidiyo y'omumwaka esinze okutambula: Musawo ku Club Music Video awards 
* Super Diva Stand Out Act mu Hipipo Awards 2019 
* Omuyimbi asinga okumenyawo mu mpaka za Hipipo Awards 2017 

## Emirimu emirala n’Ebituukiddwaako.
Winnie Nwagi yaweebwa omulimu gw'okubeera omubaka wa StarTimes, Crown beverages, n'omubaka wa Sports Club Villa mu mwaka gwe gumu byonna mu 2016.  

Yawandiikibwa ku lukalala lwa bassereebu 100 mu Uganda mu mwaka gwa 2021. 

## Ebijjuliziddwa
Alice Mwesigwa

**Alice Mwesigwa** (yazaalibwa 1969) musomesa wa Uganda era musomesa mu Bishop Stuart University  ne Mbarara University of Science and Technology .  Yasomesa mu masomero ga siniya mangi omuli Ntare School Mbarara.  Dr.Alice mukyala wa Bishop Sheldon Mwesigwa ow'essaza ly'e Ankole era maama  .

## Ebyenjigiriza ensibuko
Alice Mwesigwa alina PhD mu by'enjigiriza, enzirukanya y'emirimu n'okuteekateeka okuva mu  Dar es salaam Yunivesite,    Masitazi mu nzirukanya y'ebyenjigiriza n'okuteekateeka okuva mu Leeds Yuniversite     Diguli mu by'enjigiriza okuva mu Makerere Yunivasite ne Dipuloma mu by'enjigiriza okuva mu ITEK-Kyambogo    .

## Omulimu
Mu 1992 Alice Mwesigwa yatandika omulimu gw’obusomesa bwe yasindikibwa mu Kibubura Girls School nga patron wa Scripture Union. Alice y'egatta ku Ntare school gye yateekebwa mu buvunanyizibwa bw'ensonga z'okusaba mu 1995.

Mu 2002, Alice bwe yamala Masitazi  mu nzirukanya y'eby’enjigiriza n’okuteekateeka, yatandika okusomesa mu Uganda Christian University .  Alice asomesa mu  Bishop Stuart University ne Mbarara University of Science and Technology gy'alungamiza abayizi mu by'omwoyo n'obuwereza bw'okubudabuda ekimuweseza  erinnya lya Maama Alice mu bayizi be   .

Alice ye mukulembeze wa Mothers Union mu bulabirizi bw'Ankole, mumyuka w'omukulembeze owa Mothers’ Union Church of Uganda Province, Ssentebe w’akakiiko akafulumya ebiwandiko n'empuliziganya mu saaza lya Church of Uganda, Memba wa Church of Uganda Provincial Assembly , era ng'ali ku lukiiko lwa Provincial Assembly.  .

## Laba ne

* Pauline Byakika
* Martha Kyoshaba

## Ebiwandiiko ebikozesebwa
Susan Kigula

**Susan Kigula** (yazaalibwa 1980) munnayunganda eyaletawo enkyukakyuka mu makomera. Omusango gwe (Suzan kugula and 416 Others vs Attorney General, 2009) gwaleetawo enkyukakyuka mu mateeka ga Uganda agakwata ku kibonorezo ky'akalabba.

## Ensibuko
Yazaalibwa mu distulikiti y'e Masaka era yali akolera mu dduuka eritunda ebirabo mu Kampala, Uganda.

Kigula kwatibwa mu 2000. Ng'ali wamu n'omukozi we Nansamba Patience, Yasingibwa omusango gw'okutta muganzi we, Costantine Sseremba. Omusango guno gwasinziira ku bujulizi bw'omwana we owemyaka esatu. Mu 2009 yasalirwa ekibonerezo ky'okufa nga awanikibwa ku kalabba.

Kigula yawakanya ekibonerezo ky'ofuka mu kkooti enkulu eya Uganda, ekyaviirako enkyukakyuka mu mateeka ga Uganda agakwata ku kibonerezo ky'okufa. Enkyukakyuka enkulu ebbiri zali zino; ekibonerezo ky'okufa tekikyali kyankalakalira mu misango gy'obutemu, era ekibonerrzo ky'okufa kyakyusibwa nekifuuka okusibwa mayisa singa ekibonerezo tekikolebwako mu myaka esatu. Olw'enkyuakyuka zino, abasibe abasoba mu 180 abaali ku kibonerezo ky'okutibwa kyabajjibwako.

Mu November wa 2011, ekibonerezo kya Kiguli kyakendeezebwa okutuuka ku myaka 20 mu kkomera. Yatandika okusoma ddiguli mu by'amateeka, gye yamaliriza mu 2018.

Kigula yateebwa okuva mu kkomera mu 2016. Agamba nti talina musango ku by'okutta Sseremba.

## Ebiwandiiko ebijuliziddwa
Carol Nakimera

**Carol Nakimera** ( **yazaalibwa** :1974 - **Yafa** :19 September 2003) yali muyimbi Munnayuganda, mu myaka gya 1980 ne 1990 mu Yuganda yeyali omuyimbi ow'etutumu. Yasiimibwa nnyo olw'ekitone n'ebika ebyenjawulo mu maloboozi ge,  yakolagananga n'ebibiina nga Pride Band, Afrigo Band, ne Super Rockets Jazz Band.  "Omusujja" ne "Genda y'Olabe." z'enyimba ezasinga okumufula ow'etutumu. Yayolesanga omutindo ogw'amaanyi mu butambi obw'okutereka n’okuyimba layivu. Nakimera  ne bw'ategezangamu yali amanyiddwa nnyo olw'obusobozibwe mu kuyimba. 

Nakimera era yali mulwanirizi wa ddembe ly'abakyala ng’ayita mu nnyimba n’ebivvulu bye. 

## Ensibuko n’Emirimu
Carol Nakimera yajagulizibwa nga munayuganda omuyimbi owetutumu, omu kubayimbi abalina ekitone ky'okuyimba ku bintu ebingi eby'omulembe gwe.  Yazaalibwa mu Uganda, yamanyibwa nnyo mu kisaawe ky’okuyimba enyimba z'oluganda mu biseera bbandi nga zamaanyi mu Yuganda. Omulimu gwa Nakimera bwe yayimba n’ebibiina eby’amaanyi mu biseera ebyo we yatandikira omulimu gw'okuyimba omuli Pride Band, Afrigo Band, ne Super Rockets Jazz Band, n’ayolesa obukugu ng'akyukira wamu n'ebika by’ennyimba olwo eddoboozi ly'elyamanyi n’elikwata abalabi omubabiro. 

Banne bamuwanga ekitibwa kingi olw'eddoboozi lye n’okubeerawo kwe ku siteegi. Omuyimbi Frank Mbalire ne banne bamunyonyola nga "monster in the studio," olw'ekitone ky'okuyimba n'obusobozi bwe okuwereza obulungi ennyo awatali kw'etekateka kw'amanyi. "Omusujja"  ne "Genda y'Olabe," z'ezimu ku nyimba ezimanyidwa ennyo era ezikyajjukirwa mu byafaayo by'okuyimba mu yuganda. Wadde nga yalina ekitone ekitagambika, Nakimera yali amanyiddwa ng'omuntu ow’eddembe newankubadde nga yalina ekitone ekiteeganika. Yateranga okwosa mu kwegezaamu, nga yesiga  busobozi bwe mukumasamasa mu biseera by’okulaga ekivuulu. 

Mu 1995, Nakimera yatandika omulimu gy’okulwanirira eddembe ly'abakyala mu 1995 nga yakulira ekitongole  Abakyala si Mmele mweyasinzira okutegeke ebivvulu ebitumbula abakyala ng’ali wamu n’abakyala abayimbi nga Sarah Birungi ne Joanitah Kawalya. 

## Obulamu bw’omuntu ku bubwe
Carol Nakimera yazaalibwa mu 1974 mu Uganda. Yakula era yasomera Kenya, mu buto bwe yayimbanga mu kkwaaya ey’essomero.  Mu 1983 Nakimera yakola omulimu gw'okuyimba n’okuzina mu ‘super rockets band’  n’oluvannyuma mu September wa 2003 yafa kookolo w’ekibumba, naziikibwa e Luweero kisaasi mu maka ga nnyina. 

## Ennyimba

*  Omusujja
* Abakulu
* Holiday
* Gendayo
* Wabaaki
* Sembera
* Bye bye star
* Kwiti kwiti

## Enkolagana ne bbandis

*
* The Jambo Stars 1987
* One Woman Army
* Super Rockets Band
* Vibrations band
* Central Volcano
* Twins band
* California band
* Afrigo band
* Cross Roads Band 

### Ennyimba z'abayimbi

* Oli musajjaki ne Umaru Katumba
* Omukwano guluma, .
* Omukwaano ogwe'wala

### Abayimbi abalala abakwatagana nabo

* Sarah Birungi
* Fred Maiso
* Midi Mbaziira
* Joanitah Kawalya omusajja omulala
* Harry Lwanga  

## Ebiwandiiko ebikozesebwa
Ettooke

**Ettooke**, mu bungi eriyitibwa **amatooke** mu Buganda (mu Masekkati ga Uganda), liyitibwa **ekitookye** mu Bukiikaddyo bw'Obugwanjuba bwa Uganda, **ekitooke** mu Bugwanjuba bwa Uganda, **kamatore** mu Lugisu (mu Buvanjuba bwa Uganda), **ebitooke** mu Bukiikakkono bwa Tanzania, igitoki mu Rwanda ne mu Burundi. Ligwa mu kibinja ky'emmere ekya starchy triploid banana cultivars esibuka mu kitundu kya African Breat Lakes. Ekibala kino kikungulwa nga kya kiragala ne kiwaatibwa n'obwegendereza, era ebiseera ebisinga kinyigibwa oba okugoyebwa ne kivaamu emmere eriibwa. Mu Uganda ne Rwanda, amatooke gafumbibwa nga gatindiddwa (nga gali waggulu w'amazzi) oluvannyuma ne ganyigibwa era emmere ey'ekika kino etwalibwa ng'emmere enkulu mu nsi zombi.

Ettooke y'emmere enkulu mu Uganda, Kenya, Tanzania ne mu nsi endala ez'omu kitundu kya Great Lakes. 

Ebibala by'omuddo eby'obunene obutonotono, eby'ekibinja ekimu eky'amayanja, East African Highland bananas (*Musa* AAA-EA), bimanyiddwa mu Ennimi za Bantu ez'omu Uganda ne Western Kenya nga matoke.

Okufumba amatooke kumaze ebbanga nga y'emmere enkulu okwetooloola ekitundu ky’ennyanja Nalubaale mu Kenya ne Uganda, ne mu bitundu by’obugwanjuba n'ebya Kilimanjaro mu Tanzania. 

## Okunnyonnyola
Mu Uganda, amatooke agalimibwayo geefaanana gokka nga gabeera ga kiragala omukwafu, endagala eza kiragala omukwafu. 

## Ettooke livaamu ssente
Ebitooke by’e East African Highland bye bimu ku birime ebikulu eby’emmere mu kitundu kya Great Lakes naddala mu Uganda, Tanzania, Kenya, Burundi, ne Rwanda. Mu Uganda amatooke mwe gasinga okuliibwa mu nsi yonna ng’olunaku buli muntu alya  kkiro 0.70 (1.5 lb) buli lunaku.  Nga mw’otwalidde Rwanda ne Burundi, abantu abakozesa abantu nga 250 to 400 kkiro (550 okutuuka ku 880 lb) buli mwaka (ebijanjaalo nga bisatu ku 11 buli lunaku).  Uganda yaakubiri mu nsi yonna mu kulima amatooke kyokka agasinga galiibwa waka nga tegatundibwa. 

## Okufumba amatooke

*Amatooke* gawaatibwa na kambe, ne gasibibwa mu ndagala (oba obuveera eri abo ab'omu bibuga), ne gateekebwa mu ntamu (esseffuliya)  ne bagatuuza waggulu w'emizing'oonyo oba ebikolokomba. Oluvannyuma entamu bagituuza ku kyoto oba ku sigiri y'amanda ne bagafumba okumala essaawa eziwera; bayiwamu amazzi wansi mu ntamu emirundi egiwera okutuusa lwe bakakasa nti emmere eyidde. Emizing'oonyo gye batindira wansi w’entamu gikuuma amatooke nga tegayingiddeemu mazzi. Am*aatoke* bwe gaba amabisi gabeera mu langi njeru ate nga gakaluba ate bwe gaggya obulungi gafuuka magonvu ate nga ga kyenvu. Oluvannyuma amatooke baganyiga nga gakyali mu ndagala oba mu kakutiya ne gazzibwako. Etera okuliibwa n'enva nga enva endiirwa, ebinyeebwa, oba ekika ky’ennyama omuli ey'ente, ey'embuzi oba endala. &#x5B; ** &#x5D;
Pearl of Africa Rally

**Pearl of Africa Uganda Rally** oba **Pearl of Africa Rally Uganda (PoARU)** linnya lyampaka z'emotoka eziri ku kalenda ya Uganda. Zino zeetabwamu abavuzi banna Uganda ate nabalala okuva ku ssemazinga Africa. Pearl Rally era Kitundu ku mpaka za National Rally Championship ne FIA African Rally Championship (ARC) era nga awangula empaka zino afuna obubonero obumutuusa ku buwanguzi bwempaka za Africa. 

## Okutandika
Empaka za Pearl of Africa Rally ezaasooka zaategekebwa mu 1997 nga ogumu ku mwetoloolo mu mpaka za African Rally Championship. Ekirowoozo kino kyajja oluvannyuma lwempaka ezaali zirina okuba mu ggwanga  Burundi eza Great Lakes Rally ezategekebwa mu Uganda mu mwaka 1996. Empaka za Great Lakes Rally zategekebwa mu Uganda olw'embeera y'ebyobubufuzi eyali etabanguse mu Burundi . Olw'okuba empaka za Great Lakes Rally zaagenda bulunji, Uganda yasalawo okusaba okutegeka empaka zaayo ku mutendera gwa African Rally Championship mu era okusaba kuno nekutuukirira mu mwaka 1997. 

Erinnya Pearl of Africa Uganda Rally bisimbulizibwa mu bigambo bya Winston Churchill omusajja eyafugako Bungereza  byeyayogera ku gwanga Uganda ate banna Uganda nabetwala ebigambo Pearl of Africa nga erinnya epaatiike ery'eggwanga. 

Bino bisimbuliziddwa mu biwandiiko bya Motor Sport Uganda  ne African Rally  championship.

## Ebiwandiiko ebikozesebwa
Stephen Omony

**Stephen Omony** yazaalibwa 3 Ogwekuminogumu 1981 yadde nga ebiwandiiko ebimu biraga Gwakusatua nga 23 omwaka 1980 muzannyi wa nsero oba basketball mu Uganda. Mu kiseera kino azannyira mu ttiimu ya City Oilers eya Uganda eya National Basketball League (NBL).

Yazaalibwa  Namuwongo mu Kampala, Omony azannyidde ku ttiimu eziwerako ku mutendera gwa Uganda ogw’oku ntikko. Mu 2017, yeggata  ku City Oilers ku ndagaano yamyaka ena. 

Omony yaliko kapiteeni wa  ttiimu ya Uganda eya basketball . 

## Ebiwandiiko ebikozesebwa
Ssi

S**si Bukunja (Ssi-Bukunja sub-county)**

Ssi oba Ssi-Bukunja, Ggombolola mu ddisitulikiti y'e Buikwe. Mu ggombolola y'e Ssi mwe muli n'omwala gwa Ssenyi.
Empulizi y’amasannyalaze (electromagnetic pulse).

**Ekiwujjo ky’amasannyalaze ga magineeti** ( **EMP** ), era ekiyitibwa **okutabulwa kw’amasannyalaze okw’ekiseera ekitono** ( **TED** ), kwe kubwatuka kw’amasoboza ag’amasannyalaze ga magineeti mu bbanga ttono. Ensibuko ya EMP eyinza okuba ey’obutonde oba ng'ekoleddwa bantu, era eyinza okubaawo ng’ekifo ky’amasannyalaze ga magineeti, ng’ekifo ky’amasannyalaze, ng’ekifo kya magineeti, oba ng’amasannyalaze agatambuzibwa . Okutaataaganyizibwa kw’amasannyalaze okuva mu EMP kuyinza okutaataaganya empuliziganya n’okwonoona ebyuma by’amasannyalaze.  EMP nga okubwatuka kwa laddu esobola okwonoona ebintu ng’ebizimbe n’ennyonyi mu mubiri. Enzirukanya y’ebituukawo oluvannyuma lw'embwatuka za EMP ttabi lya bwayinginiya obw’okukwatagana kw’amasannyalaze aga magineeti (EMC).

Okwonoonebwa okwasooka okwawandiikibwa okuva mu kuwuuma kw’amasannyalaze kwajja n’omuyaga gw’enjuba(solar storm) ogwagwa mu Agusto 1859, oba Carrington Event . 

Mu ntalo ez’omulembe guno, ebyokulwanyisa ebituusa EMP ey’amaanyi amangi bikolebwa okutaataaganya  ebyuma by’empuliziganya, kompyuta ezeetaagisa okuddukanya ennyonyi z’olutalo ez’omulembe, oba n’okuggyako omukutu gw’amasannyalaze gwonna ogw’eggwanga eggenderere.
Guinea ya Bufalansa

**Guinea ya Bufalansa** (Lufalansa: Guinée française) yali ttaka ly'amatwale ga Bufalansa mu Afrika y'obugwanjuba . Ensalo zaayo, wadde nga zakyuka okumala ekiseera, mu 1958 zaali ze zimu ng'eggwanga lya Guinea eryetongodde olwaleero.

French Guinea (Guinea ya Bufalansa) yatandikibwawo Bufalansa mu 1891, mu nsalo ze zimu n’ettwale lyayo eryasooka eryamanyibwa nga Rivières du Sud (1882–1891). Nga 1882 tannatuuka, ebitundu by’oku lubalama lwa ssemazinga mu French Guinea byali kitundu kya ttwale lya Bufalansa erya Senego .

Mu 1891, Rivières du Sud yateekebwa wansi wa gavana luteenanti ow’amatwale e Dakar, eyalina obuyinza ku bitundu bya Bufalansa eby’oku lubalama lwa ssemazinga ebuvanjuba okutuuka e Porto-Novo (kati Benin ). Mu 1894 Rivières du Sud, Côte d’Ivoire ne Dahomey zayawulwamu amatwale ‘ageetongodde’, nga Rivières du Sud yakyusibwa erinnya n’etuumibwa **Ettundutundu lya French Guinea** . Mu 1895, French Guinea yafuulibwa emu ku matwale nkumu agaali geesigamye (agateetengeredde) era Gavana waayo n’afuuka omu ku ba Gavana Luteenanti (Abamyuka ba Gavana) abawerako abaali wansi wa Gavana-General e Dakar. Mu 1904, omukago guno ogw’amatwale gwateekebwa mu butongole nga French West Africa (Afrika y'Obugwanjuba eya Bufalansa). Guinea ya Bufalansa, Senego, Dahomey, Côte d’Ivoire ne Upper Senegal ne Niger, buli emu yafugibwa omumyuka wa Gavana (Gavana Luteenanti), wansi wa Gavana General e Dakar.
Natasha Nyonyozi, omusajja omulala

**Natasha Nyonyozi** munayuganda nga mukugu mu kubala ebitabo. Natasha yatikirwa engule ya Miss Uganda 2024/2025 nga 4th ogwa muwakanya 2024 ku Kampala Sheraton hotel mu bavuganya 26.    

## Ensibuko n’obuyigirize
Natasha Nyonyozi alina diguli mu kubala ebitabo n'eby'ensimbi okuva e Bungereza mu Coventry University. 

## Omulimu
Natasha mukugu mu kubala ebitabo era musuubuzi Munnayuganda mutandisi w'emirimu ng'addukanya "girl hive" ekifo ky'eby'okwewunda, ekisangibwa ku cube kisementi, shop B20, yatikirwa engule ya Miss Uganda 2024/2025 ku mukolo ogw'ekitibwa ku Lw'omukaaga nga 3 ogwamuwakanya ku Kampala Sheraton hotel.  

## Obulamu bw’omuntu ku bubwe
Natasha muwoleleza w’abaana abalina obulemu nadala  ab'obulwadde bwa autism. 

## Engule n’okusunsulwa
Natasha yasukuluma mu mpaka 26 era n'atikkirwa engule ya Miss Uganda 2024/2025 ku Kampala Sheraton hotel nga 4 ogwa muwakanya 2024.  Yaddirirwa Sureya Umeimah nga muyiizi avuga nyoonyi e Jinja mu kifo ekisooka ate Nabatanzi Joan okuva e Butambala n’akwata eky'okubiri. 

Mu mpaka za Miss Uganda 2024/2025 mwalimu akasera k'okwekenenya ebibuzo n'ebidibwamu, Natasha yawangula ekirabo ssemalabo eky'engule n'emmotoka ya Toyota Wish.

## Laba ne
Miss Uganda

Wooteeri ya Kampala Sheraton

Coventry University

Toyota Wish

## Ebiwandiiko ebikozesebwa
Sostine Namanya

**Sostine Namanya** munnayuganda omulwanirizi w'eddembe . Y’akulira obwenkanya mu bikula by’abantu n’obutebenkevu bw'emmere mu kitongole kya Uganda's National Association of Professional Environmentalists (NAPE).     

## Obulamu obuto
Obuto bwa Namanya mu butobwe mu bugwanjuba bwa Yuganda, embeera y'obudde enkambwe yamulaga obutali bwenkanya  n’e mu bikula by’abantu . Yajulira abakyala abalafubananga ng'era batulugunyizibwa omwali n’ab’omu maka ge, ekyamusikiriza okwewaayo okulwanirira eddembe ly’abantu, eky'amulsindikiriza okwegatta ku kawefube w'okulwanyisa obutali bwenkanya mu mbeera z’abantu n’eby'enfuna.  

## Omulimu
Namanya offisa akulira obw'enkanya mu bikula ky’abantu n’obutebenkevu bw’emmere mu kitongole kya Uganda's  National Association of Professional Environmentalists (NAPE). NAPE ekolagana n’ebitongole bingi omuli   American Jewish World Service (AJWS), nga kiwagira obubondo bw'abantu abawansi mu Yuganda ng'atumbula eddembe ly’abantu n’okugonjola  ensonga y’ettaka n’amazzi. Okuva 2012, AJWS eyambye abantu b’omu byalo by'ebugwanjuba ne mu mambuka ga Yuganda okufuna obufuzi obwamanyi n’okwetaba mu kusalawo ku nkozesa y’eby'obugagga mu bitundu byabwe.   Alwanirira eddembe ly’abakyala ku ttaka mu Albertine  kitundu ekirimu amafuta mu Yuganda, ng’abantu basenguka olw'enkula ekiyitiriza obutali bw'enkanya mu bikula by'abantu.

Muwolereza w'abakyala b’omu byalo, ng’akubiriza  gavumenti okutumbula obakyala mu nkyukakyuka z'amakolero olw'okuggyibwako okuliyirirwa, okusoma, n’emikisa emirala.       Mu kaweefube omu, abakyala bayolesezza emirimu gy'ebakola n'emikono n’okugabana ku bye bayitamu mu muggalo gwa COVID-19, n'essuubi okutumbula eby'emmere, okukendeeza ku ndya embi, n’okukomya obutabanguko mu maka mu bitundu byabwe. 

## Engule
Nga13 Museneene 2019, Namanya yafuna satifikeeti y’okusiimibwa okuva mu Gavumenti ez’ebitundu mu Buliisa Disitulikiti. District Community Officer Bernard Barugahara yamusiima ng'awa ekitiibwa omulimu gwa NAPE'S ng’omukwanaganya omukulu mu disitulikiti ow'enkulaakulana. 

## Ebiwandiiko ebikozesebwa
Elvis Bwomono

**Elvis Okello Bwomono** (yazaalibwa 29 Ogwekuminogumu 1998) muzannyi wa mupiira munna Uganda era nga omupiira ogwensimbi  aguzannyira mu kiraabu ya  St Mirren ey'omukibinja eky'okuntikko mu gwanga lya Scotland.

## Nga omuzannyi ku mutendera gwa kiraabu

### Tiimu zabato ne Southend United
Bwomono yazaalibwa mu Uganda era n’abeerayo okutuuka ku myaka esatu.  Oluvannyuma Bwomomo yagenda e Bungereza mu kibuga London gye yasomera Hatch End High School . Bwomono okuzannya omupiira   yakutandika  mu tiimu yabato eya  Queens Park Rangers, era wano weyava okwegatta  oku Southend United nga aweza emyaka 14. 

Omupiira gwa Bwomono ogwasooka ku kiraabu ya Southend yaguzannya nga kiraabu ye ezannya Gillingham nga 29 August mu mwaka 2017 era gwaggwa kiraabu ye awanguddwa ggoolo 2-1.  Oluvannyuma mu mwezi Ogwekumi mu mwaks 2017 Bwomona yassa omukono ku ndagaano ye eyasooka ne ttiimu eno. 

Oluvanyuma lwa kiraabu ya Southend okusalwaako neddizibwa mu kibinja ekyawansi, Bwomono yagyabuulira . 

### ÍBV
Mu May wa 2022, Bwomono yeegatta ku ttiimu mu ggwanga lys Iceland  eya ÍBV . 

### Kiraabu ya St. Mirren
Mu mwaka 2023 Bwomono yeegatta ku kiraabu ya Scotland eya St Mirren mu liigi yokuntikko era endagaano yajisaako omukuno mu mwezi ogwekuminebiri omwaka gwa 2023. 

## Ku tiimu y'eggwanga
Bwomono yasooka Okuzannyira tiimu y'eggwanga Uganda mu Gwekuminogumu omwaka 2020 nga battunka ne South Sudan . 

## Ebiwandiiko ebikozesebwa
Daudi Okello

**Daudi Okello** (yazaalibwa 20 Ogwomwenda 1995) muzannyi wa volleyball munna Uganda era nga omuzannyo guno aguzannyira ku mutendera ogw'ensi yonna era nga yazannyirako kiraabu munsi nga  Bulgaria, Turkey, South Korea ne Indonesia . 

Mu kiseera kino Okello azannyira kiraabu eya  Suwon KEPCO Vixtorm mu liigi ya Korea ey'omuzannyo gwa Volley ball eyitibwa V-League .  

## Ebiwandiiko ebikozesebwa
Ivan Lumanyika

**Ivan Lumanyika Jumba** (yazaalibwa  28 Ogwomukaaga 1992) munna Uganda azannya omuzannyo ogw'ensero oba basketball ku kiraabu eya City Oilers mu Uganda. 

## Ku mutendera ogw'ensi
Lumanyika azannyira ku tiimu ya Uganda mumuzannyo gwensero wakati wamawanga. Lumanyika y'omu ku bazannyi abayamba ttiimu ya Uganda  okukiika mu mpaka zamawanga ku ssemazinga Africa eza  AfroBasket omulundi ogwasooka mu mwaka 2015. Omutindo ogwayolesebwa Lumanyika nabalala nga  Henry Malinga gwayamba Uganda okuwangula tiimu ezenjawulo mu mutendera ogwokusunsula nga muzino mwalimu; Somalia gyebawangula obugoba 85 ku 74 nga  21 Ogwomwenda 2014.  Mu muzannyo wakati wa Uganda  ne Kenya, yateeba obugoba 15 ne 'rebounds' 11.  Olwomutindo gwe yayolesa muzokusunsula, Lumanyika yali omu kubazannyi 20 abaalangirirwa nga 6 Ogwomusanvu 2015 okusobola okufunako abo abaali ab'okukiikirira Uganda mu mpaka za AfroBasket 2015 . 

## Ebirala ebimukwatako
Lumanyika asinga kuzannyisa mukono gwa kkono . 

## Ebiwandiiko ebikozesebwa
Janet Achola

**Janet Achola** (yazaalibwa nga 26 Ogwomukaaga 1988 e Lira) Munna Uganda omuddusi w'emisiinde egya wakati kkati. Ku mizannyo gya 2012 Summer Olympics, yavuganya mu misiinde gy'abakazi egya 1500 metres.  Yavuganya ne mu World Cross Country Championships mu 2011 ne 2013.

## Ebijjuliziddwamu


## Laba ne

* Janet Achola at World Athletics
Gaetano Batanyenda

Rev. Fr. **Gaetano Batanyenda** (yazaalibwa nga 30 Ogwomukaaga 1944 e Kanungu, Uganda)  Munnayuganda omukulembeze w'eddiini era omu ku baweereza abaludde mu buweereza bwe kkanisa mu  Ssaza lye Kabale. Kati awereza ku kigo ky'abakatuliki ekye Kitanga omwaka gwe ogwa 25. Batanyenda yakulira akakiiko akataba bannaddiini e Kigezi era y'akulira n'abawereza ku kigo ky'e Kitanga ne mu Ssaza ly'e Kabale.

Batanyenda ali ne muby'obufuzi, gyeyawerereza ku Constituent Assembly mu myaka 1994−95. Mu 2011, yafulumya ekiwandiiko ng'asaba omukulembeze w'eggwanga Yoweri Museveni alekulire obukulembeze.

## Ebijuliziddwamu
Augustine Nsumba

Augustine Nsumba ( yazaalibwa nga  December 7, 1987) munnayunganda eyali omuzannyi w'omupiira era yali midfielder.

## Obulamu obut
Nsumba yazaalibwa nga 7 December 1987 mu Disitulikiti y'e Mukono, Uganda. Yasomera pulayimale mu Disitulikiti y'e Mukono, Uganda. Oluvannyuma lw’ekyo, yasomera mu Old Kampala Senior Secondary school mu Uganda. Yatwalibwa ng’omuzannyi asuubirwa mu Uganda. Yafuna okugeraageranya n'omuzannyi wa Argentina Lionel Messi . 

## Omulimu gwa kiraabu
Nsumba yatandikira mu Villa eya Uganda okuzannya omupiira . Yatwalibwa ng’omu ku bazannyi abakulu mu kiraabu eno.  Yayamba kiraabu eno okuwangula liigi. Mu 2007, yakola endagaano ne ttiimu ya Iceland eya ÍBV . Yayamba kiraabu eno okuwangula liigi. Mu 2010, yakola endagaano ne ttiimu ya Uganda eya URA . Yayamba kiraabu eno okuwangula liigi. Mu 2015, yakomawo mu Villa eya Uganda . Oluvannyuma lw’ekyo, yakola endagaano ne ttiimu ya Uganda eya BUL . Yabadde kapiteeni wa kiraabu eno. 

## Omulimu gw’ensi yonna
Nsumba yali muzannyi omunnayuganda nga amanyiddwa n'amawangwa amala. Nga 26,Jully wa 2006, lweyaso okakuzannya omupiira ku ttiimu ya Uganda national football team ogwasibagana ne Rwanda (1-1). Mu 2006, yeetaba mu ttimu y'eggwanga ey'omupiira mu mpaka za CECAFA Cup.

## enzannya
Nsumba yazannya nnyo mu kifo kya midfielder, naye nga ekifo kye ekyenkalalalira kya attacking midfielder. Yali era atera okuzannya nga forward. Yamanyikwa nnyo olwa olw'obusobozibwe okuzannyira mu bifo ebyenjawulo.

## Obulamu
Oluvannyuma lw'okuwumula omupiira, Nsumba yakola ng'omutendesi w'omupiira. Omulimu gwe ogw'okuzannya gwateteganyizibwa ebisago n'omugegyo.

## Ebiwandiiko ebikozesebwa
Steven Mukwala

**Steven Mukwala** (yazaalibwa 15 July 1999) muzannyi wa mupiira omutendeke munnayuganda era mu kiseera kino azannyira nga striker mu kiraabu ya NBC premier league club Simba Sc, nga tannabeegattako yali muzannyi wa Asante Kotoko Sc. Yazannya ne Vipers SC ne yeewola mu Maroons FC eya Uganda Premier League .     

## Omulimu

### Kiraabu
Mu January wa 2017, kyalangirirwa nti Mukwala agenda kwegatta ku kiraabu y’oku ntikko mu Uganda, Vipers SC mu kigambibwa nti kyali kyakitiibwa emuggya mu mupiira gw’e Masaza okutuuka ku bakyampiyoni b’omupiira gwa Uganda Vipers. 

Mu 2018, Mukwala yayitibwa mu ttiimu ya Uganda U23 National Team okuzannya ne Ghana ne Cameroon gye yateeba ggoolo emu era nga naye yali mu Uganda Squad eyeetaba mu mpaka za COSAFA Championships e Lesotho era yasobolae okuyamba Uganda okumalira mu kifo kya 3 emabega wa Misiri ng’eteebye ggoolo 3. 

Mu February 2017, Mukwala yali mu ttiimu ya Vipers eyawangula Azam Uganda Premier League era yali mu nteekateeka za Miguel Da Costa omutendesi wa Vipers mu kiseera ekyo eyamulinamu obwesigwa oluvannyuma lw’okuteeba ggoolo enkulu mu ttiimu eno mu kunoonya ekikopo kya 2017. 

Mu 2019, Mukwala yawolwa mu Maroons FC sizoni empya 2019-2020 gy’ateeba ggoolo 13 n’omu ku basinga okuteeba mu liigi ng’ebula emipiira etaano okugenda mu liigi ya Uganda Premier. Sipiidi n’amaanyi ge ag’okumaliriza omupiira byasikiriza kiraabu endala nnyingi naye nasawo kubeera mu Club Vipers SC. 

## Ebiwandiiko ebikozesebwa
Martin Muwanga

**Martin Muwanga** (yazaalibwa October 20, 1983) muteebi wa Uganda . Mu kiseera kino azannyira mu kiraabu ya Uganda eya Premier League eya FC Galaxia .

## Omulimu
Muwanga yatandikira okuzannya omupiira mu Poliisi Jinja mu  Ugandan Premier League, nga tannagenda mu ATRACO FC mu 2006 n’oluvannyuma n’agenda mu Uganda Revenue Authority SC mu 2008.

## Omulimu gw’ensi yonna
Okuva mu 2004 okutuuka mu 2005 yazannyira ttiimu y'eggwanga eya Uganda emipiira ebiri .

## Ebiwandiiko ebikozeseddwa
Nandede Zaina

**Zainah** Nandede (yazzalibwa 15,October 2003) muzannyi wa mupiira omunnayuganda era nga azannya nga forward mu Kampala Queens FC mu FUFA Women Super League ne Uganda's Women National Football team the Crested Cranes. Ye muzannyi omukyala owa FUFA ow'omwaka 2024.

## Okusoma
Mu 2016, Nandede yeegatta ku Nkoma SS e Mbale gye yatuulira seniya ey'okuna  mu 2018. 

Nandede yamaliriza emisomo gya seniya ku Amus College School Bukedea mu 2020. 

## Omulimu gw'omupiira
Zainah Nandede yatandika omupiira mu 2018 mu kiraabu ya  Kataka mu Mbale, ekibuga mu Buvanjuba bwa Uganda. Nga tannava mu ttiimu eno mu 2021, yali ateebye ggoolo 10, n’ayambako mu ggoolo mukaaga mu mipiira 17 gy’azannye. 

Okuva mu 2019, Nandede azannye mu ttiimu y’eggwanga ey’omupiira gw’abakazi aba U17, U20 n’abakulu. Mu kiseera kino muzannyi wa Kampala Queens FC ne ttiimu y’eggwanga ey’omupiira gw’abakazi abakulu eya Crested Cranes. 

## Omulimu gwa kiraabu
Yatandika okuzannya omupiira gwa kiraabu mu 2018 e Kataka mu kiraabu ya FUFA Eastern Women regional League. Yayamba kiraabu eno okwegata mu FUFA Women Elite League mu 2019.

Mu 2021 yeegatta ku Kampala Queens FC gy’akyazannyira okutuuka ku olunaku luno. https://sports.mtn.co.ug/2024/02/18/zainah-nandede-fires-kampala-queens-past-wakiso-hill/

## Omulimu gw’ensi yonna
Yazannyira ttiimu y’eggwanga eya U17 mu 2019, ttiimu y’eggwanga eya U20 ne ttiimu y’eggwanga ey’abakulu okuva mu 2022 okutuuka lero.  

## Ebitiibwa

* 2019: COSAFA U-17 Youth Championship trophy
* 2019: CECAFA U-17 Championship trophy
* 2021: CECAFA Women's U-20 Championship silver medal
* 2022: CECAFA Women's Championship trophy
* 2022/23: FUFA Women Super League champion.
* 2024/25: FUFA Women Super League champion.
* 2024: MTN Federation of Uganda Football Associations Woman player of the year.

## Ebiwandiiko ebikozesebwa
Akasozi Buddo

**Buddo** oluusi ekiwandiikibwa nga **Budo**,   lusozi mu Disitulikiti eye Wakiso mu masekkati ga Uganda . Munjogera, **Buddo** ye mpandiika entuufu mu Luganda, olukozesebwa mu kitundu.&#x5B; ** &#x5D;

## Endagiriro
Buddo asangibwa mu Ssaza ly’e Busiro mu Disitulikiti eye Wakiso, ng'ovudde ku luguudo lwa Kampala - Masaka, kilomita 14(mailo 8.7) mu maserengeta ga Kampala, ekibuga ekikulu ekya Uganda era ekibuga ekisinga obunene. 

## Okusiiga ekifaananyi
Ng'entikko eri ku mmita 1,300(fuuti 4,300) waggulu w’obugulumivu bw’ennyanja, Buddo lusozi lukulu nyo mu bitundu ebiriraanye Kampala olw'obukulu bw'ebyafaayo n'ebyensoma. Ekifo ewabeera amattikkira ga, Kabaka wa Buganda kw’atuuzibwa ku mukolo ogw’ennono ku lusozi Buddo awamanyiddwa nga Naggalabi Buddo . Olusozi luno era we wali amasomero  g'abaana abato abatandika okusoma, ne siniya agawerako, okuli ne  Kings College Budo, essomero lya siniya ery'ekitiibwa ng'abayizi basulayo, eryasomebwamu Bassekabaka ba Buganda nga batandikira ku Captain Sir Daudi Chwa II, Kabaka owa 34 mu Bwakabaka bwa Buganda, ow'ekiseera ekya 1897 ne 1939.

## Ebifo eby’enjawulo
Buddo aliko bino wammanga:

* Kings College Budo - Essomero lya siniya ery'ekisulo era ery'ekitiibwa.
* Essomero lya Budo junior
* Budo Senior Secondary School - Lya bayizi bonna n'abatasulamu
* Essomero Kisozi High e Buddo
* Naggalabi Buddo - Ekifo Kabaka wa Buganda mw'atuuzibwa ku Nnamulondo mu mukolo ogwe nnono.
* Essomero lya Pulayimale erya Matutu Memorial
* Essomero lya St. Jude Pulayimale
* Essomero ly'Obusiraamu  erya Abatec

## Ebiyungo ebirala

* Okusoomoozebwa n’ebiziyiza mu nteekateeka n’enkulaakulana mu Kampala

## Laba ne

* Disitulikiti y'e Wakiso
* Ettendekero lya Kings College Budo
* Obwakabaka bwa Buganda
* Central Region, Uganda

## Ebijulizidwa
Gavin Kizito

**Gavin Mugweri Kizito** ( yazaalibwa 14 January 2002 ) munnayuganda omuzannyi wo mupiira era azannyira nga musambi wa ddyo mu KCCA FC ne ttiimu y'eggwanga lya Uganda .

## Omulimu mu kiraabu
Kizito yazaalibwa mu Kampala, yasomera ku St. Mary's Secondary School gye yawangula empaka z'omupiira gw'abavubuka mu mizannyo gya FEASSSA mu 2019. Oluvannyuma lw'okubeera mu ttiimu z'abavubuka eza Vipers SC ne SC Villa, Kizito yeegatta ku Uganda Premier League mu sizoni ya 2019-2020. Mu sizoni esatu, yazannya emipiira 53 mu SC Villa. 

Mu October wa 2022, yassa omukono ku ndagaano ya myaka esatu ne ttiimu ya AI Ittihad eya Misiri, wabula oluvannyuma lw'okuzannya emipiira esatu mu liigi ya Misiri mu sizoni ya 2022-23, endagaano ye yaggwaako mu July wa 2023.

Kizito yakomawo mu SC Villa ku ndagaano ya myaka esatu mu September, n'azannya emippira 25 n'ateeba omulundi gumu, SC Villa bwe yawangula ekikopo kya Uganda Premier League 2023-24, Kizito yalondebwa okuba kapiteeni wa ttiimu oluvannyuma lw'eyali  lw'endagaano ya kapiteeni Kenneth Semakula okuggwaako. Kyokka endagaano ya Kizito nayo yagwaako ku nkomerero y'omwaka ogwo.

Kizito yassa omukono ku ndagaano ya myaka ebiri ne ttiimu endala eya Uganda Premier League, KCCA FC.

## Omulimu gw’ensi yonna
Ng'omuzannyi w'ensi yonna ey'abato, Kizito yaweereza nga kapiteeni wa ttiimu ya Uganda ey'abali w'ansi w'emyaka 17 ne 20 era yeetaba mu mpaka za 2021 U-20 Africa Cup Of Nations Uganda gye yamalira mu ky'okubiri. Era yakiikirira ttiimu ya Uganda ey'abali w'ansi w'emyaka 23 . Kizito yatandika okuzannya mu ttiimu y'ensi yonna nga substitute mu mu mupiira Malawi weyawangulwa ne ggooli 1-0 mu march wa 2021.

## Enzannya
Kizito asobola okuzannya nga center back ne right back . 

## Ebitiibwa

; SC Villa 

* Uganda Premier League: 2023–24

; Uganda U20

* U-20 Africa Cup of Nations runners-up: 2021

## Ebiwandiiko ebikozesebwa
Charles Lukwago

Charles Lukwago ( yazzalibwa 24 November 1992 ) munnayuganda omuzannyi w'amupiira omutendeke azannya nga omukuumi wa ggoolo wa kiraabu ya Ethopian Premier League mu kibuga Hawassa wamu ne Uganda national team.

## Omulimu gwa kiraabu
Mu kiseera ky'ekyeya ekya 2021, Lukwago yakola endagaano ne kiraabu ya Ethopian Premier League, Saint Geoorge eyali eye myaka ebiri.

## Ebiwandiiko ebikozesebwa
Robert Ssentongo (omuzannyi w'omupiira)

**Robert Ssentongo** (yazaalibwa 5 June 1988) muzannyi wa mupiira omunnayuganda mu nsi yonna era azannyira mu Kyetume FC, nga striker .

## Omulimu gwa kiraabu
Ssentongo yazaalibwa mu Kampala, azannye omupiira gwa kiraabu mu ttiimu za Simba, SC Villa, Kampala City Council, Brabrand, African Lyon, URA, Saint George, Fasil Kenema, ne Kyetume FC .   

Yateeba hat trick mu fayinolo ya FUFA Big League promotion playoffs mu 2019 n’ayamba Kyetume FC okusitulwa ku ntikko omulundi ogwasooka. 

## Omulimu gw'ensi yonna
Yasooka okuzannya omupiira gwe omukulu ogw'ensi yonna nga akikiririra Uganda mu 2004,  era abadde mu mipiira egy'okusunsulamu abalyetaba mu mpaka za FIFA World Cup.  Yali omuteebi asinga okuteeba mu mpaka za Cecafa-Tusker Challenge Cup eza 2012.  Yetabala mu mpaka z'amawanga ga Afrika eza 2016 . 

## Ebitiibwa

; Eby'omuntu ssekinnomu

* Cecafa-Tusker Challenge Cup top scorer (1): 2012
* Uganda Premier League top scorer (4): 2004, 2011–12, 2014–15, 2015–16
* Uganda Premier League Team of the Season (1): 2015–16

## Ebiwandiiko ebikozesebwa
Thembo Nyombi

**George William Thembo Nyombi** (yazaalibwa 31 Ogwomusanvu 1964) Munnayuganda omukugu mu by'enfuna era munnabyabufuzi . Y'akulira ekitongole kya Uganda Communications Commission ekifo kino y'akifuna nga 24 Ogwekkuminogumu 2023  era nga yaliko Minisita omubeezi owa tekinologiya w'amawulire mu kabineti ya Uganda .Yalondebwa mu kifo ekyo nga 27 Ogwokutaano 2011. Y'adda mu bigere bya Alintuma Nsambu, eyagobwa mu kabineti.  Ekyo nga tekinnabaawo, yaweerezaako nga Minisita omubeezi owa Luweero Triangle mu ofiisi ya Ssaabaminisita, okuva mu 2009 okutuuka mu 2011.  Nyombi Thembo era yaliko omubaka wa Palamenti (MP) owa Kassanda ey'omumaselengeta mu Disitulikiti y'e Mubende . Abadde akiikirira ekitundu kino obutasalako okuva mu 2001. 

## Obuto bwe
Yazaalibwa nga 31 Ogwomusanvu 1964 mu Disitulikiti y’e Mubende, nga yazalibwa ne baganda be kkumi na basatu. Kitaawe yali **Erisa Zziwa Bosomungho**, okuva mu lulyo olulangira Ndomboli e Zenzeka, Boma, mu Democratic Republic of Congo . Maama we yali **Eseza Ziribasanga**, nga naye yalina obuzaale bwa Congo. Taata ono yasenguka n’ajja mu Uganda mu 1924, olw’obutabanguko obwabalukawo olw'ebyobufuzi mu kitundu kino era okukkakkana ng’asengukidde Kassanda mu Ssaza ly'e Singo, mu Disitulikiti y’e Mubende.

## Okusoma kwe
Yasomera ku *Lubiri Secondary School* mu Kampala, mu A-Levo. Thembo Nyombi yatikkirwa Diguli ye eya Bachelor of Arts okuva mu Yunivasite y’e Makerere, esinga obukadde n’obunene mu yunivasite za gavumenti mu Uganda. Alina Dipulooma mu by’okuteekateeka n’okuddukanya pulojekiti okuva mu Bradford University mu Bungereza ne Dipulooma mu by’okuddukanya eby’ensimbi okuva mu Uganda Martyrs University (UMU) mu Uganda. Diguli ye eya Master of Science mu by’enfuna n'enkulaakulana yagifunira ku UMU. 

## Emirimu gye
Wakati wa 1990 ne 1996, Thembo Nyombi yali musomesa wa by'anfuna mu kiseera ekigere ku Uphill College, essomero lya siniya mu Uganda. Yakolako ng’omukenkufu, omukungu avunaanyizibwa ku nteekateeka mu kitongole ky’eggaali y’omukka ekya Uganda Railways Corporation mu mwaka gwa 1990. Wakati wa 1995 ne 2001, yakola nga Pulojekiti Maneja, mu pulojekiti ya'okutereeza n'okulongoosa mu nkola z'egaali y'omukka, ku kakiiko akavunaanyizibwa ku kibuga Kampala ekya Kampala City Council . Yalondebwa mu Palamenti ya Uganda mu 2001, ng’akiikirira Kassanda ey'Omumaseregenta mu Disitulikiti y’e Mubende . Mu mwaka gwe gumu, yalondebwa okuba Minisita w’Ebyenjigiriza n’Ebyemizannyo (ku mutendera gwa Pulayimale). Mu 2006, yaddamu okulondebwa mu Paalamenti era n'aweebwa ekifo kye eky'asembayo mu kabineti.  

## Ebimukwatako
Thembo Nyombi mmemba mu kibiina ky’ebyobufuzi ekya National Resistance Movement . Yali mufumbo ne Prisca Mashengyero Thembo. Akawungeezi k’Olwomukaaga nga 28 Ogwomusanvu 2012, ku ssaawa nga 10 ez’olweggulo, yafiira mu kabenje k’emmotoka, ng'emmotoka gye yali avuga bwe yatomeregana n'emmotoka endala e Bwebajja, ku luguudo oluva e Kampala okudda e Entebbe.  

## Laba ne bino

* Palamenti ya Uganda
* Kabineti ya Uganda
* Disitulikiti y’e Mubende

## Ebijuliziddwamu

## Ebijuliziddwamu eby’ebweru

* Omukutu gwa Palamenti ya Uganda
* Ebikwata ku bulamu bwe ku Newvision.co.ug
Entebbe Cricket Oval

**Entebbe Cricket Oval** kisaawe kya kuliketi, e Entebbe, Uganda.

Mugwomunaana 2021, mu kino ekisaawe mwebaazannyira 2021–22 Uganda Tri-Nation Series omwali ttiimu ya Uganda  awamu ne Kenya era ne Nigeria.

## Ebijuliziddwamu

## laba ne

* CricHQ

*
Deogratias Muganwa Byabazaire

**Deogratias Muganwa Byabazaire** (9 Ogwomwenda 1941 – 8 Ogwokubiri 2014), yali Faaza wa eKlezia y'Abakatoliki era nga yaweereza nga Omulalbirizi w'Obulabirizi bwe Hoima, okuva nga 21 Ogwokutaano 1990 okutuuka nga 8 Ogwokubiri 2014. 

## Obuto bwe n’obusaselodooti
Byabazaire yazaalibwa nga 9 Ogwomwenda 1941, mu kitundu ekiyitibwa *Karujubu*, mu kibuga Masindi, mu Disitulikiti y’e Masindi, mu kitundu ky’e Bunyoro, mu kitundu ky'e Buggwanjuba bwa Uganda. Yatuuzibwa ku bwakabona e Hoima nga 9 Ogwomunaana 1969 era n’aweereza nga Faaza mu bulabirizi bw’e Hoima okutuusa nga 21 Ogwokutaano 1990. 

## Ng'Omulabirizi
Nga 21 Ogwokutaano 1990, Byabazaire yalondebwa okuba omulabirizi omuyambi mu bulabirizi bw’Abakatuliki b’e Hoima. Yatuuzibwa ku bwo bulabirizi nga 18 Ogwomunaana 1990 Ssaabalabirizi Luis Robles Díaz†, omulabirizi wa Stephaniacum, ng’ayambibwako Ssaabalabirizi Emmanuel Wamala, Ssabalabirizi w'Essaza ly’e Kampala n’Omulabirizi Albert Edward Baharagate, Omulabirizi w’e Hoima. 

Nga 9 Ogwokusatu 1991, Byabazaire yasikira obulabirizi bw’essaza, oluvannyuma lw’Omulabirizi Albert Edward Baharagate okulekulira. Omulabirizi Byabazaire yafiira mu ofiisi nga 8 Ogwokubiri 2014, ku myaka 72 n’emyezi ena.  Y'aziikibwa mu *Lutikko e Bujumbura*, mu kibuga Hoima, entebe y’obulabirizi bw’Abakatuliki e Hoima. 

## Laba ne bino

* Eklezia Katolika mu Uganda
* Abajulizi ba Uganda

## Olukangaga lw'abalabirizi nga bwe baddiringana

## Ebijuliziddwamu

## Ebijuliddwamu eby'ebweru

* Ebikwata ku bulabirizi bw’Abakatuliki b’e Hoima
Air Serv Limited

**Air Serv Limited** era **Air Serv Uganda Limited**, ye kampuni y’ennyonyi esangibwa mu Uganda, ekola ku by’okupangisa ennyonyi eri amawanga g'omukago gwa African Great Lakes, okuddaabiriza n’okukwasaganya ennyonyi, wamu n’okutuusa emigugu egy’okuddukirira ab'etaaga obuyambi. Air Serv Limited ye kkampuni ekolagana wammu ne Kkampuni etali y'amagoba eya Air Serv International . 

## Ekifo w'esangibwa
Air Serv Limited elina ekitebe ky'ayo ekikulu ku Hangar One, ekisaawe ky'Entebbe ekikadde, mu kibuga Entebbe, mu Disitulikiti y’e Wakiso, mu Masekkati ga Uganda.  Ensengeka z'ebitundu by'ekitebe kya kkampuni eno biri 0°02'44.0"N 32°27'19.0"E (Latitude:0.045556; Longitude:32.455278). 

## Okulambika okutwaliza awamu
Mu myaka 25 egiyise bukya etandikibwawo, Air Serv Limited yakula n’efuuka kkampuni eweebwa ekitiibwa ekupangisa ennyonyi mu Buvanjuba bwa Afrika, ng’erina emu ku likodi z’obukuumi bw’ennyonyi ezisinga obulungi mu kitundu kino. Kkampuni eno ekola ekibinja kya Cessna 208 Caravans ttaano,  buli emu ng’etuuza abasaabaze kkumi na babiri. Kkampuni eno yeenyigira mu nteekateeka z'okuyamba abantu mu kitundu ky'ennyanja ennene mu Afrika . 

Air Serv Limited yatandikibwawo mu 1995 okukola ng’ekifo eky’okutambuza ebintu n’okuddaabiriza kkampuni yaayo ey’ennyonyi etali ya magoba esangibwa mu Amerika, Air Serv International . Nga etambuza abakozi, eddagala, n’emigugu emirala egitaasa obulamu, Air Serv Limited ekuwa eky’okuddako ekitali kya bulabe ku bbeeyi esoboka okusinga okutambula ku lukalu okutali kwa bulabe okugenda n’okudda mu bifo ebyesudde. 

## Ebifo we bagenda
Okuva ku kifo kyayo ekikulu mu kisaawe ekikadde eky'e Entebbe, kkampuni eno ekola ku by’okutuusa abantu mu bifo ebiri mu Buvanjuba bwa Afrika . Wammanga lwe lukalala lw’ebifo Air Serv Uganda Limited by’egendako. 

## Ekyuma eky'efaananyiriza ennyonyi
Mu Gwomunaana 2022, kkampuni ya Air Serv Limited yateeka ekyuma ekikoppa ennyonyi ekya Cessna Caravan ( *Redbird CRV-S* model), mu kifo kyayo ku kisaawe ky’ennyonyi Entebbe, okutuukiriza enteekateeka yaayo ey’okutendeka abavuzi b’ennyonyi. Enkola eno era epangisibwa okumala essaawa, eri amasomero g’ennyonyi amalala n’abavuzi b’ennyonyi ab’obwannannyini aba bulijjo.  

## Laba ne bino

* Vanita Kayiwa
* Olukalala lwa kkampuni z'ennyonyi eza Uganda

## Ebijuliziddwamu

## Ebijuliziddwamu eby’ebweru

* Omukutu gwa yintaneeti ogwa Air Serv Limited
Sebastian Munulo

**Sebastian Munulo** musuubuzi era nnannyini wooteeri mu Uganda .  Mu 2012, olupapula lw’amawulire olwa *[[:en:New_Vision|New Vision]]* lwa muwandiikako ng’ali mu bantu abasinga obugagga mu Uganda. 

## Bizinensi ze n'ebyasizeemu ensimbi
Mu by’alina mulimu wooteeri ya Mwaana Highway mu Ndeeba, ne wooteeri ya Mwaana Highway, n'essoero lya Pulayimale erya Mwaana Nursery and Primary School, enyumba z'abapangisa, n’ettaka mu Disitulikiti y’e Iganga . 

## Laba ne bino

* Olukalala lw'abantu abasinga obugagga mu Uganda

## Ebijuliziddwamu
Maryhill High School

**Maryhill High School ssomero** ly'abawala bokka ery'ekissulo nga liri ku mutendera gwa O ne A levo nga lisangibwa ku lusozi Nyamitanga mu Disitulikiti y'e Mbarara mu Buggwanjuba bwa Uganda . Essomero lino likwatagana n'obulabirizi bw'Abakatuliki b'e Mbarara . Ly'atandikibwawo mu 1961 n’ekigendererwa eky’okutumbula ebyenjigiriza by’omwana omuwala okuzimba eggwanga. 

## Ekifo
Lisangibwa ku lusozi Nyamitanga, kilomita 2.5 okuva mu kitundu ky'ebyobusuubuzi wakati mu kibuga Mbarara, ku luguudo oluva e Mbarara-Kabale.

## Abayizi abaaliwo ng'essomero litandiika

* Emma Boona, omusomesa, omuddukanya emirimu gya gavumenti era munnabyabufuzi
* Leah Kagasa, model era omuvuganya mu mpaka z'obwannalulungi
* Kasha Nabagesera, omulwanirizi w'eddembe ly'abakyala abaagalana
* Polly Namaye, omukugu mu by’empuliziganya, omusomesa era omukuuma ddembe
* Irene Pauline Batebe, Omuwandiisi ow’enkalakkalira mu minisitule y’amasannyalaze n’eby’obugagga eby’omu ttaka
* Victoria Kakoko Sebagereka, munnabyabufuzi era omulwanirizi w'eddembe ly'abalwadde b'akawuka ka mukenenya

## Ebijuliziddwamu

## Ebijuliziddwamu eby’ebweru

* "Abayizi ba Maryhill High School bawadde amagezi ku kubeera n'obulamu obulungi".
* "Ebikwata ku ssomero lya Maryhill High School".
* "Museveni agguddewo ekizimbe kya Maryhill golden Jubilee".
* "Amasomero 10 agasinga mu myaka 10 egiyise "
Robina Bwita

**Robina Bwita** amanyikiddwa nga **Roninah Bwita** ne **Robina Bwita Duckworth**  musuubuzi mu Uganda . 

## Bizinensi n’okusiga ensimbi
Ye nnannyini *Travelers' Inn* e Fort Portal, Disitulikiti y'e Kabarole, mu Buggwanjuba bwa Uganda,  kilomita 186 mu Buggwanjuba bwa Kampala, ekibuga ekikulu ekya Uganda. 

## Laba ne bino

* Olukalala lw'abantu abasinga obugagga mu Uganda

## Ebijuliziddwamu

## Ebijuliziddwamu eby’ebweru

* Moses Mohammed Khamis: Ekiwandiiko ky’okufa
Ibrahim Kironde Kabanda

**Ibrahim Kironde Kabanda**, musuubuzi era muyiiya mu Uganda . Yaliko ssentebe w’ekitongole ekiwooza omusolo ekya Uganda Revenue Authority, ng’ayaweereza mu kifo ekyo okuva mu 2004 okutuuka mu 2010. 

## Okukola kwe
Mu 2013, Muwenda Mutebi II, Kabaka wa Buganda ali ku Ddamula, yawa abantu basatu ssekinnoomu okuli ne Kabanda obuyinza okuvuga omusango ogw'ali guvunaanibwa ab'ekitongole ky'amazzi n'emyala ekya  National Water and Sewerage Corporation olw’okuzimba ekyuma ekirongoosa emyala ku ttaka lye e Lubigi, nga tabafunye lukusa. Abalala babiri ssekinnoomu kuliko Omulangira wa Buganda Daudi Kintu Wasajja ne Godfrey Kaaya Kavuma. 

Mu mwaka gwa 2015, Kabanda ye yakwata ekifo ekyokubiri mu basiga nsimbi abaali bateeka ssente mu sitoowa ya Stanbic Bank (Uganda) Limited, ng’emigabo gye gyali gya buwumbi bwa UGX:6.7. 

## Laba ne bino

* Olukalala lw'abantu abasinga obugagga mu Uganda

## Ebijuliziddwamu

## Ebijuliziddwamu eby’ebweru

* Baganda bebalina emirimu egisinga bagikwata mu kitongole ekiwooza ssente
Mifumi

**Mifumi** kyalo mu kitundu kya Kirewa mu Disitulikiti y'e Tororo, Uganda .

Ekyalo Mifumi ky'esudde 35&nbsp;km okuva mu kibuga Tororo . Okusobola okutuukayo oyinza okulinnya entambula ey’olukale eya minibus ng'egendera ddala e Katande n’oluvannyuma obugaali obupangisiddwa ( boda-boda ) okutuuka e Mifumi.

Ekyalo kino kwe kuli ekitongole ky’obwannakyewa eky’enkulaakulana ekya MIFUMI. Essomero lya Mifumi Primary School lirina ekitundu kya nasale, ebibiina 11, ekizimbe kya ofiisi era awakunganirwa ab'ekyalo (ekikola emirundi ebiri ng’Ekkanisa y’omu kitundu). Ewagirwa ekitongole kya MIFUMI ekivunaanyizibwa ku buyambi n’enkulaakulana mu nsi yonna. Eddwaliro ly'azimbibwa mu kifo kino saako n'ebifo ebikwasaganya obutabanguko n'okuwabulwa ku nsonga ezo mu maka.

## Ebijuliziddwamu eby’ebweru

* MIFUMI
Muhammed Alibhai

**Mohammed Alibhai** musajja musuubuzi mu Uganda . Okusinziira ku alipoota eyafulumira mu lupapula lw'amawulire olwa *[[:en:New_Vision|New Vision]]* mu 2007, yali omu ku bantu ssekinnoomu abaali abagagga mu Uganda. 

## Bizinensi n’okusiga ensimbi
Ebintu by’alina mulimu abakuumi eri abantu ssekinnoomu ne bizinensi, n’okusiga ensimbi mu by’amayumba.  

## Laba ne bino

* Olukalala lw'abantu abasinga obugagga mu Uganda

## Ebijuliziddwamu
Grace Kavuma

**Grace Jethro Kavuma** musajja musuubuzi, mubalirizi wa bitabo, era muddukanya w'amirimu mu Uganda . Ye ssentebe w'ekitongole ekivunaanyizibwa ku butale ekya Capital Market Authority of Uganda .  

## Obuto bwe n’obuyigirize
Kavuma yazaalibwa mu Masekkati ga Uganda. Yatikkirwa diguli ya Bachelor of Commerce mu Ssettendekero wa Makerere . Ono mmemba mu ttendekero ly’ababalirizi b’ebitabo abakakasibwa mu Uganda ne mu ttendekero ly’ababalirizi b’ebitabo ba gavumenti abakakasibwa mu Kenya.

## Omulimu
Emabegako yaliko akulira ekitongole kya Tullow Uganda Limited.  Abadde akolera ne mu bbanka ya Barclays Bank of Uganda ne mu bbanka ya DFCU .

## Laba ne bino

* Uganda Security Exchange

## Ebijuliziddwamu

## Ebijuliziddwamu eby’ebweru

* Omukutu gw'ekitongole ekivunaanyizibwa ku butale bwa kapito mu Uganda